جمهور باشقانی رجب طیب اردوغان سوریه-ده تورکیه سیلاح‌لی قوه‌لری‌نین باشچیلیغیندا حیاتا کئچیریلن "فرات قالخانی" عملیاتی‌نین هدفی‌نین بیر شخص یاخود اؤلکه اولمادیغینی بیلدیردی.
پرزیدنت اردوغان جمهور باشقانلیغیندا تشکیل ائدیلن 30-جو موختارلار (کدخودا) توپلانتی سیندا چیخیش ائده‌رک دئدی کی، آوقوستون 24-دن باشلادیلان "فرات قالخانی" عملیاتی‌نین هدفی ترور تشکیلات‌لاری‌دیر.
اردوغان آوروپا اتفاقی‌نین ایکی اوزلو سیاست‌دن ال چکمه‌سی شرطیله تورکیه‌نین بیرلیگه عضو اولماغا حاضر اولدوغونو دئدی.
اردوغان:" بیزی آوروپا‌دان دیشلامایا نه آوروپا بیرلیگی‌نین، نه ده عرقچیلیک خسته لیگی‌نین پنجه‌سینه دشمه تهلوکه‌سی ایله قارشی قارشیا اولان آوروپا دوولتلرینین گوجو چاتار". بیز آوروپادا قوناق دئییلیک، ائو صاحیبی یک. آوروپا و بعضی آوروپا اؤلکه‌لری ایله سون دؤورده یاشادیغیمیز پروبلئم‌لر گونجل سیاسی ضدیت‌لردیر" دئدی.
"آوروپا بیرلیگی، بیزه وئردیگی سؤزلری بیله ره ک توتمادی، ویزا معافیتی، قاچقینلار اوچون 6 میلیارد یورو یاردیم سوزو، موذاکیره لرده فصیللرین آچیلماسی کیمی آددیملار آتیلدیغی زامان، بیز ده البته یاخشی نیتیمیزی گؤسترجییک. اما آرتیق تک طرف‌لی آددیم آتما دؤورو باشا چاتدی" دئیه اردوغان وورغولادی.
جمهور باشقانی اردوغان باتی ایله اولان علاقه‌لرین دوغویا، دوغو ایله اولان علاقه‌لرین باتییا آلترناتیو کیمی گؤرولمه‌دیگینی ایفاده ائده‌رک بیلدیردی کی، بونون عکسینه بیز موقعمیزی اؤزوموز و دوست‌لاریمیز طرف‌دن بیر-بیرینی تاماملایان، بیر-بیرینی بوتؤو حالا گتیرن علاقه‌لرین ضمانتی کیمی گؤروروک. عینی وضعیت قارا دنیز و آک دنیز بؤلگه‌لری اوچون ده کئچرلی‌دیر. هر ایکی دنیزین دؤرد بیر طرفین‌دکی اؤلکه‌لر "قاپی بیر " دئییل سه ده "د‌نیزیمیزبیر" قونشوموزدور.
